Os almogávars pasoron l'hibierno en Cyzico, en casas de familias griegas baixo un rechimen de pagarés controlato, pero manimenos i habió incidents. Ferrán Ximén d'Arenós albandonó Artaki y se'n fue a servir a lo duque d'Atenas Guy de la Roche. Quan remataba ya o periodo d'acampar Rocher crebó os albarans y asumió as deudas de l'hospedache d'os suyos hombres. Os almogávars y alans se baralloron, morindo o fillo d'o capitoste d'os alans. Dimpués d'ixo os alans se'n fuoron, no quedando con os almogávars que bells centenars.